Gast Rollinger

De Gast Rollinger, gebuer als Gaston Rollinger de 26. Juni 1946 zu Esch-Uelzecht, a gestuerwen de 25. Oktober 2024Doudesannonce am Luxemburger Wort vum 29. Oktober 2024, S. 29, war e lëtzebuergesche Lycéesprofesser, Filmregisseur a Schrëftsteller.

Liewen a Karriär
De Gast Rollinger war Professer fir Englesch an Däitsch am Escher Jongelycée.

Vun 1982 bis 1994 war hie Kameramann a Regisseur bei RTL.

Hien huet säi Liewe laang an der Hiel (Quartier Grenz) zu Esch gewunnt. Seng Gedichter a Kuerzfilmer hunn dann och dacks dëse Mikrokosmos, tëscht de Minettsgrouwen, dem Ellergronn an der fréierer Brasseurs-/Terre-Rouge-Schmelz, seng Natur a seng Mënschen, als Sujet.Däitschter Deeg op literaturarchiv.lu.

Säi Liewensmotto war en Zweezeiler aus dem Gedicht Melancholie vum Gottfried Benn: "Du musst alles aus deiner Gegend mitnehmen, denn auch von Reisen kommst du leer zurück".Marc Thill (2024) an der Literatur.

 Seng Filmer 
 Tëlee-Filmer 
 E Fall fir sech (1984), Kamera mam Menn Bodson
 Déi zwéi vum Bierg (1985), Regie mam Menn Bodson a Marc Olinger
 Vu Fräschen a Mouken (1986), Regie mam Menn Bodson
 De falschen Hond (1989), Regie mam Menn Bodson a Marc Olinger, no dem Nicolas Hein senger Novell Der Verräter

 Kuerzfilmer (Auswiel) 
 D'Meedche vu Garnech: De Gast Rollinger erzielt vu sengem Besuch beim Arno Schmidt zu Bergfeld.
 De ganzen Dag am Park. Aus dem Liewen vun engem Bannhidder. Iwwer de Marcel Kieffer, Parkwiechter um Escher Gaalgebierg
 D'Boufferdanger Mouer. Iwwer d'Naturschutzgebitt Boufferdanger Muer
 Ellergronn (1989). Iwwer d'Naturschutzgebitt Ellergronn
 Déi lescht Schicht 
 Rote Erde, tote Erde
 Um Widdebierg 
 De Napoléonsgaart

Seng bis ewell net-publizéiert Filmer - iwwer dausend Filmspullen a Kassetten - huet hien dem CNA iwwerdroen.

 Gedichter 
De Gast Rollinger huet och Gedichter geschriwwen. 23 dovu goufe vum Fränz Hausemer vertount an 2024 um Album Däischter Deeg publizéiert.

 Gielercher 


 Literatur 
 Jérôme Netgen: "'Quoth the Raven: Nevermore': Zum Tode von Gast Rollinger (1946-2024)." Tageblatt, 29.10.2024 (och online [€]) - Perséinlechen Noruff.
 Marc Thill: Gast Rollinger ließ in seiner Dichtung vor alle die Dunkelheit sprechen, Luxemburger Wort, 2. 12. 2024, S. 41; Poesie der Dunkelheit, Der einfühlsame Filmdreher Gast Rollinger ließ in seiner Dichtung vor allem die Dunkelheit sprechen, wort.lu [€], 2.12.2024, gekuckt den 2.12.2024.
 Tim Reuter, "Die Welt derart nah vor Augen und ihr dennoch völlig entrückt" CNL - Zoom op d'Literaturarchiv (120): Erste Überlegungen zum Stellenwert des Lyrikers Gast Rollinger, Die Warte, 30|2843, S. 2-3, Luxemburger Wort, 13.11.2025

 Kuckt och 
 Terre Rouge - Topographie du poète, en Documentaire vum Fränz Hausemer iwwer de Gast Rollinger

Kategorie:Lëtzebuergesch Filmregisseuren
Kategorie:Lëtzebuergesch Auteuren
Kategorie:Grand-Officier de l'Ordre de Mérite du Grand-Duché de Luxembourg
Kategorie:Gebuer 1946
Kategorie:Gestuerwen 2024
Kategorie:Lëtzebuergesch Lycéesprofesseren